Peter Kosťov

Peter Kosťov (* 26. marec 1911, Župkov – † 30. október 1987, Beckov) bol slovenský rímskokatolícky kňaz, teológ, filozof, profesor na bohosloveckej fakulte v Štrasburgu.

Životopis 
Absolvent seminára a štúdia teológie v Štrasburgu, vysvätený za kňaza (1935). Kaplán v Starých Horách (1935). Archivár Biskupského archívu v Žiari nad Hronom (19361938). Profesor náboženstva a filozofie na gymnáziu v Banskej Bystrici (od 1938). Kaplán v Handlovej (19401942). Profesor filozofie a fundamentálnej teológie na teologickom učilišti v Banskej Bystrici (1942), študijný prefekt seminára (1946). Od roku 1950 väznený, lebo nesúhlasil s neoprávneným dosadením Jána Decheta komunistickou štátnou mocou do vedenia Banskobystrickej diecézy, od 1953 vo výrobe od 1965 v pastorácii. Autor prác o duševných prejavoch človeka, o podstate duše.

Dielo 
 Problém duše v dnešnej psychológii (dizertácia), 1946. 
 Baudinova logika vied. In: Filozofický sborník, 1940, č. 2.
 Problém duše z hľadiska vitalizmu. In: Filozofický sborník, 1946, č. 1.
 Psychické javy a problém duše. In: Filozofický sborník, 1946, č. 4.

O ňom 
 Kto bol kto v histórii Banskej Bystrice 12552000
 BRENDZA, G. et al.: Blahoslavení prenasledovaní pre spravodlivosť. Badín, 2006, s. 69.
 MUNZ, T.: in. Filozofia, 1994, č. 7. 
 KOSŤOV, Peter. In: 
 LETZ, J.: Slovenská kresťanská filozofia 20. storočia a jej perspektívy. Bratislava, 2010, s. 159, 163, 216217, 227, 326.

Externé odkazy 
 
 

Osobnosti zo Župkova
Slovenskí filozofi
Slovenskí rímskokatolícki kňazi
Slovenskí teológovia
Vysokoškolskí pedagógovia